**Manastir Vojnići** pripada Mitropoliji crnogorsko-primorskoj Srpske pravoslavne crkve. Nalazi se na obroncima Paštrovičke gore, u selu Vojnići, nedaleko od Duljeva, iznad manastira Praskvica.

Prošlost manastira
------------------

Iako nema pouzdanih istorijskih izvora da potvrde nastanak manastira, veruje se da potiče sa kraja 10. veka. U manastiru postoje dva hrama, stariji posvećen Svetom Dimitriju, koji je od nastanka manastira i drugi posvećen Svetom Nikoli, podignutom tokom 13. veka. Manastir je skoro u potpunosti srušen tokom zemljotresa 1667. godine. Od tog vremena monaški život u ovom manastiru je potpuno prestao.

Posle viševekovne zapuštenosti i zaborava, obnova je počela 2004. godine. Posle veoma složene obnove manastirskih crkava, obnovljen je i mali konak i počela gradnja većeg konaka.

Crkva Svetog Dimitrija
----------------------

Crkva posvećena Svetom Dimitriju, kao glavni manastirski hram, iako stariji po godini podizanja, bio je u većem obimu sačuvan. Osnova građevine je jednobrodna sa polukružnom oltarskom apsidom i jednodelnim zvonikom na preslicu, dimenzija 6,5m x 4m. Oltarski deo je ukopan u teren, tako da apsida nema spoljnjeg zida, nego je vidliv samo njen krov, zidana je od uskih pravilnih tesanika. Glavna fasada ima gotičke, vitke proporcije, dok je okvir prostranih vrata je od monolitnih elemenata. Nad nadvratnikom je plitka lučna niša, a iznad nje je uski pravougaoni otvor.

Karakteristično je da hram nema prozora. Osvetljenje je dobijao kroz vrata i otvor iznad njih. Časna trpeza je prislonjena uz apsidalni zid, slično kao u malom hramu Uspenja Presvete Bogorodice manastira Podmaine. Živopisan je freskama i po njihovim ostacima može se zaključiti da je slikarstvo bilo kvalitetno, vešto prilagođeno dimenzijama i rasuđenosti unutrašnjosti. Ostaci bojenog sloja su u toplim tonovima crvene, ljubičaste i mrke boje. Freske Svetog Dimitrija okvirno se datuju u 16-17. vek.

Crkva Svetog Nikole
-------------------

Kao manja, crkva posvećena Svetom Nikoli, nalazi se paralelno sa glavnom, većom crkvom Svetog Dimitrija i postradala je u većem obimu. Svod joj je bio obrušen, kao i deo glavne fasade sa zvonikom. Crkva ima karakterističnu jednobrodnu osnovu sa ravno završenim oltarskim delom, bez polukružne apside. Na podužnim zidovima vidljive su prostrane četvrtaste niše. Građena je nešto krupnijim pritesanim kamenom. Pored ruševina crkvice nalazili su se tragovi ostataka zgrada manastirskih konaka.

Danas je manastir Vojnići ženski, slavi Svetog Serafima (15. januar).

Vidi još
--------

* Spisak manastira Srpske pravoslavne crkve

Izvori
------

1. ↑  „Budva travel/Manastir Vojnići". Arhivirano iz originala na datum 2016-06-11. Pristupljeno 2017-06-16.

Spoljašnje veze
---------------

* Zvanična prezentacija manastira Arhivirano 2016-01-11 na Wayback Machine-u
* Mitropolija crnogorsko-primorska/Manastir Vojnići
* Arhivirano 2016-06-11 na Wayback Machine-u

| * p
* r
* u
Manastiri Mitropolije crnogorsko-primorske |
| --- |
| 
* Manastir Banja
* Manastir Beška
* Manastir Vojnići
* Manastir Vranjina
* Manastir Gornji Brčeli
* Manastir Gradište
* Manastir Dajbabe
* Manastir Dobrska Ćelija
* Manastir Donji Brčeli
* Manastir Duljevo
* Manastir Duga Moračka
* Manastir Žanjica
* Manastir Ždrebaonik
* Manastir Kom
* Manastir Miholjska Prevlaka
* Manastir Morača
* Manastir Moračnik
* Manastir svetog Nikole Obod
* Manastir Orahovo
* Manastir Ostrog
* Manastir Ostros
* Manastir Podlastva
* Manastir Podmaine
* Manastir Praskvica
* Manastir Reževići
* Manastir Rustovo
* Manastir Savina
* Manastir Svetih arhanđela
* Manastir Svetog Jovana Krstitelja
* Manastir Svetog Kirila i Metodija
* Manastir Svetog Nikole
* Manastir Svetog preobraženja
* Manastir Svetog preobraženja (u izradnji)
* Manastir Stanjevići
* Manastir Starčeva Gorica
* Manastir Ćelija Piperska
* Cetinjski manastir

 |